มีอะไรกับแฟนแต่ใส่ถุงยาง+เสร็จข้างนอกแต่ใส่ถุงยางอยุ่แล้วประจำเดือนแฟนยังไม่มารอบที่แล้วแรัจำเดือนมา4มกราคม
สวัสดีค่ะ ถ้าใส่ถุงยางอนามัยตลอดการมีเพศสัมพันธ์ ถุงยางไม่ขาด ไม่รั่ว โอกาสตั้งครรภ์มีน้อยกว่า 2% ค่ะการที่ประจำเดือนยังไม่มาหรือมาช้ากว่า 35 วันจากครั้งก่อน อาจจะเกิดจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่-น้ำหนักตัวที่มากหรือน้อยผิดปกติถึงแม้โอกาสตั้งครรภ์มีน้อย แต่ควรตรวจให้แน่ใจก่อนว่าไม่มี ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า